
Parlamentul  României

Camera  Deputaţilor

Comisia pentru industrii si servicii






                 Bucureşti, 22.04.2015



                                         
                       Nr.4c-3/132/2015
AVIZ
asupra propunerii legislative privind etichetarea produselor alimentare care conţin gluten şi/sau lactoză


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru agricultură, silvicultură, industrie alimentară şi servicii specifice, cu propunerea legislativă privind etichetarea produselor alimentare care conţin gluten şi/sau lactoză, transmisă cu adresa nr. P.l.x. 342 din 07 aprilie 2015, înregistrată sub nr.4c-3/132 din 08 aprilie 2015.


Consiliul Legislativ, cu avizul nr.1414/23.12.2014, avizează negativ propunerea legislativă.



Senatul, în  şedinţa din 31 martie 2015, a respins propunerea legislativă.


Guvernul, prin actul nr.532/07.04.2015, nu susţine adoptarea iniţiativei legislative în forma prezentată.



Propunerea legislativă are ca obiect de reglementare instituirea unor reguli privind etichetarea produselor alimentare, în scopul asigurării informării consumatorului asupra existenţei sau nu a glutenului şi/sau lactozei în respectivele produse.

Nerespectarea acestor prevederi va constitui contravenţie şi se va sancţiona cu amendă de la 5.000 lei la 10.000 lei. Constatarea şi aplicarea contravenţiilor se face de către Autoritatea Naţională Sanitară Veterinară şi pentru Siguranţa Alimentelor.



Examinarea propunerii legislative a avut loc în şedinţa comisiei din data de 21 aprilie 2015.
În urma dezbaterilor, membrii comisiei au hotărât, cu majoritate de voturi, avizarea negativă a propunerii legislative.



Prin obiectul de reglementare şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

PREŞEDINTE,
Iulian Iancu
Consilieri parlamentari,
Viorela Gondoş

